OzLabs/hebrew-wiki-articles huggingface dataset:
שרת HTTP

שרת HTTP (נקרא גם שרת דפי אינטרנט, שרת web או שרת אינטרנט) הוא תוכנת שרת המתקשרת בפרוטוקול HTTP. השם משמש לעיתים גם ככינוי למחשב עליו פועלת תוכנת השרת, אם כי לאותו מחשב יכולים להיות גם תפקידים נוספים. שרתי HTTP הם שרתי התוכן המרכזיים ברשת האינטרנט וברשתות מחשבים אחרות, ומשמשים להפצת דפי HTML, תמונות, וקבצים אחרים.

==היסטוריה==
שרת ה-HTTP הראשון, httpd (ראשי תיבות של: Hyper-Text Transfer Protocol Daemon) נכתב על ידי טים ברנרס-לי. הוא החל לעבוד על הפרויקט בשנת 1989 במסגרת עבודתו ב-CERN, ובשנת 1990 הציג את הגרסה הראשונה של השרת, במקביל להצגת דפדפן האינטרנט הראשון, WorldWideWeb. טים ברנרס-לי יצר למעשה את הגרסה הראשונה של פרוטוקול ה-HTTP, שלימים נקראה HTTP 0.9, גרסה זו של הפרוטוקול הייתה פשוטה ביותר ולמעשה כללה פקודה אחת בלבד – "GET", ללא מבנה פתיח, ניהול תקשורת או הודעות שגיאה.

כיום, שרתי דפי אינטרנט מסוגלים לא רק לשלוח ללקוח קבצים השמורים על מחשב השרת, אלא גם להריץ יישומים על השרת בתגובה לבקשות שהתקבלו, לשמור ולמחוק נתונים שצורפו לבקשה, ולשלוח ללקוח תכנים המיוצרים באופן דינמי. מערכת מדיה-ויקי אשר עליה מבוססת ויקיפדיה היא דוגמה ליישום המורץ על שרת כזה. על-מנת לייצר את התכנים הדינמיים מריצים בדרך כלל תוכנה בשילוב עם שרת דפי האינטרנט. בעבר תוכנות כאלו נכתבו בשפות כמו C++ וקושרו לשרת באמצעות CGI. כיום משתמשים בשפות וטכנולוגיות כמו PHP, JSP, ASP ו-ASP.NET למימוש מטרה זו.

רוב שרתי ה-HTTP תומכים גם בפרוטוקול HTTPS לשם הצפנת התקשורת בין השרת ללקוח.

==יישומים בולטים==
השרתים בולטים בתחום זה הם אפאצ'י מבוסס הקוד הפתוח ושרת IIS של מיקרוסופט, הטבלה שבהמשך מציגה את התפלגות שרתי ה-HTTP השונים ברשת האינטרנט, על פי בדיקת חברת Netcraft מחודש ספטמבר 2013.

{| class="wikitable"
|-
! שרת
! יצרן
! מספר אתרי אינטרנט
! שיעור
! הערות
|-
| אפאצ'י
| קרן אפאצ'י
| 346,288,706
| 46.86%
| קוד פתוח
|-
| IIS
| מיקרוסופט
| 160,691,763
| 21.74%
| תוכנה קניינית
|-
| nginx
|
| 111,680,078
| 15.11%
| קוד פתוח
|-
| GWS
| גוגל
| 34,806,502
| 4.71%
| תוכנת השרת שבה משתמשת חברת גוגל לשירותיה. הוא לא זמין למכירה ללקוחות חיצוניים.
|}

שרתים בולטים אחרים:
* NCSA httpd – שרת HTTP שנכתב ב-NCSA (המרכז הלאומי ליישומי מחשוב-על. שם פותח גם הדפדפן הפופולרי הראשון, NCSA Mosaic) והיה השרת הפופולרי ביותר בימיה הראשונים של האינטרנט. אפאצ'י התבסס עליו בהמשך, לאחר שפיתוחו הופסק.
* נטסקייפ – בשנת 1994 הוקמה חברת הזנק חדשה בשם נטסקייפ על ידי מארק אנדרסן מ-NCSA. רוב המפתחים של השרת והדפדפן מ-NCSA עברו לשם ופיתוחם הופסק כמעט כליל. נטסקייפ פיתחה, בנוסף לדפדפן המפורסם שלה, גם אוסף של תוכנות שרת, ביניהן שני שרתי HTTP.
* לחברת סאן מיקרוסיסטמס היו שרתים משל עצמה. בשנת 1998 נרכשה חברת נטסקייפ על ידי אמריקה און ליין. כחלק מהעסקה נמכרו כל מוצרי השרתים של נטסקייפ לסאן ושולבו במותג "Java One".

==קישורים חיצוניים==

==הערות שוליים==

*
קטגוריה:סוגי שרתים
מארי דה גיז

מארי דה גיז וג'יימס החמישי
מארי דה גיז (בצרפתית: Marie de Guise; 22 בנובמבר 1515 - סביבות 11 ביוני 1560) הייתה רעייתו של ג'יימס החמישי, מלך ממלכת סקוטלנד, ואמה של מרי מלכת הסקוטים. דה גיז הייתה עוצרת ממלכת סקוטלנד בין השנים 1554–1560.

== ביוגרפיה ==
מארי, בתם הבכורה של קלוד, דוכס גיז, ראש בית גיז הצרפתי, ושל אנטואנט דה בורבון, נולדה בבאר-לה-דוק, לורן ב-4 באוגוסט 1534. בהיותה בת שמונה-עשרה נישאה ללואי מאורליאן, דוכס לונגוויל. נישואיהם היו מאושרים, ובנם הבכור פרנסואה נולד ב-30 באוקטובר 1535. בחורף שנת 1536 נכחה מארי בטקס נישואיו של בעלה לעתיד, ג'יימס החמישי מסקוטלנד, לבתו הבכורה של מלך צרפת, מאדלן דה ולואה, בקתדרלת נוטרדאם בפריז.

ב-9 ביוני 1537 מת לואי בעיר רואן. מארי הייתה לאלמנה בגיל עשרים ואחת. ב-4 באוגוסט ילדה את בנה השני, לואי. ג'יימס החמישי, אשר אשתו הראשונה מאדלן מתה משחפת בחודש יולי, חיפש, באותו זמן, כלה צרפתייה נוספת, על מנת לחזק את הברית הסקוטית-צרפתית נגד ממלכת אנגליה. המשא ומתן על נישואיו התמקד במארי. דודו של ג'יימס, הנרי השמיני, מלך אנגליה, ביקש את ידה של מארי, על מנת למנוע נישואים מסוכנים אלו. פרנסואה הראשון, מלך צרפת, העדיף את הצעת הנישואין של ג'יימס על פני הצעתו של הנרי, ודיווח זאת לאביה של מארי; היא קיבלה את הידיעה בהלם ובחשש. האפשרות כי תעזוב את משפחתה ואת ארצה לא שימחה את מארי, אשר שכלה את בנה לואי, בן ארבעת החודשים, באותה תקופה. אביה נקלע לתסבוכת דיפלומטית; הוא ניסה לעכב את תוכניות הנישואין ככל האפשר. ג'יימס, שחש, כנראה, באי-רצונה של מארי, כתב לה מכתב בו פנה אליה בבקשה לעצה ולתמיכה. מארי קיבלה את הצעת הנישואין, ומיהרה להסדיר את ענייני הנסיעה.

ב-18 במאי 1538 נישאו ג'יימס החמישי ומארי בקתדרלת נוטר דאם, באמצעות בא-כוח, רוברט, לורד מקסוול. מארי עזבה את צרפת ביוני, מלווה בצי ששלח ג'יימס; היא נאלצה להשאיר את בנה הקטן פרנסואה בצרפת. ב-10 ביוני הגיעה מארי לפייף, שם קידם ג'יימס את פניה. הם נישאו, פנים מול פנים, לאחר כמה ימים, בסנט אנדרוז. מארי הוכתרה למלכת סקוטלנד ב-22 בפברואר 1540, במנזר הולירוד. שני בנים נולדו לה ולג'יימס: ג'יימס וארתור (רוברט); ג'יימס חי במשך פחות משנה, וארתור במשך שמונה ימים בלבד. בתם מרי נולדה ב-8 בדצמבר 1542; ג'יימס מת כעבור שבוע, ומארי נהייתה לעוצרת.

הייתה זו מארי אשר שלטה, למעשה, בסקוטלנד, בשמה של המלכה מרי, אשר נשלחה לצרפת בגיל חמש, כדי לחיות לצד בעלה לעתיד, בנו של אנרי השני, מלך צרפת. מארי נהגה תמיד להתייעץ עם שני אחיה רבי העוצמה - שארל, הקרדינל מלורן, ופרנסואה הדוכס מגיז, אשר נשאו בתפקידים בממשלה הצרפתית. סקוטלנד וצרפת פעלו כבעלות ברית בכל הנוגע ליחסיהן עם אומות אחרות.

השפעתם ההולכת וגוברת של הפרוטסטנטים הסקוטים, אשר נתמכו בחשאי בידי מלכת אנגליה, אליזבת הראשונה, ערערה את יציבות שלטונה של מארי. הם הדיחו אותה, למעשה, בגלל סיבות דתיות. לאחר מותה של מארי, שאירע ב-10 או ב-11 ביוני 1560, נלקחה גופתה לצרפת. היא נקברה במנזר סן-פייר בעיר ריימס, אשר אם המנזר שלו הייתה אחותה, רנה.

בעת המודרנית הועלתה השערה כי אליזבת הראשונה הורתה להרעיל את מארי למוות. להשערה זו, המופיעה בסרט "אליזבת" ובספרה של פיליפה גרגורי, "מאהבה של הבתולה", אין כל בסיס; מותה של מארי היה אחד ממקרי המוות הבודדים של בני מלוכה במאה ה-16 שבני תקופתה הפרנואידים לא ייחסו להרעלה.

==קישורים חיצוניים==

* 
* 
* 

קטגוריה:עוצרי סקוטלנד
קטגוריה:מלכות רעיות סקוטיות
קטגוריה:בית גיז
קטגוריה:ילידות 1515
קטגוריה:עוצרות
קטגוריה:נשים צרפתיות במאה ה-16
קטגוריה:נפטרים ב-1560
טובטוב הגמד

טובטוב הגמד (ספרדית: David el Gnomo) היא סדרת אנימציה ספרדית בת 26 פרקים אשר הופקה לטלוויזיה ב-1985. יוצרי הסדרה, הסופרים ההולנדים ויל הויגן וריאן פורטולייאט, ביססו את הסדרה על ספריהם "חייהם ופועלם של הגמדים" (Leven en werken van de Kabouter) ו"זכרונות הגמדים" (De oproep der kabouters).

עלילת הסדרה מתמקדת בגמד יער בשם טובטוב אשר מתמחה בוטרינריה ומשתמש בידע שברשותו כדי לטפל בבעלי החיים ובגמדים האחרים ביער. כמו כן, לעיתים רבות טובטוב נאלץ לפעול על מנת לצמצם את הנזקים הסביבתיים אותם גורמים בני האדם והטרולים.

הסדרה מעבירה מסר של חיים מוסריים בהרמוניה עם העולם הסובב, וזאת בדומה לרעיון המובע בספרים עליהם היא התבססה, ובדומה גם לסדרת ההמשך מ-1987 "דן-דין השופט".

בישראל שודרה הסדרה במקור בטלוויזיה החינוכית ב-1986. את שיר הפתיחה העברי, אשר התבסס על שיר הפתיחה של הסדרה הספרדית המקורית, שר אריה מוסקונה. את טובטוב דיבב ניקו בר.

ב-1993 היא דובבה מחדש עם שחקנים אחרים ושודרה בערוץ הילדים. כאשר הסדרה עברה לערוץ הילדים מילות שיר הפתיחה שונו אך הלחן נשאר. מבצעות את השיר ענת ניב ומרית יפה בעיבודו המוזיקלי של ירון ניסימוב. את טובטוב דיבב אילן דר.

ב-2001 עונה חדשה של הסדרה דובבה לעברית, והיא שודרה שוב בערוץ הילדים. את שיר הפתיחה ביצעו מאיה בר שלום ודודו זר - שדיבב את טובטוב.

כיום, הסדרה עם הדיבוב מהטלוויזיה החינוכית משודרת בערוץ ג'וניור.

== הדמויות הראשיות ==
*טובטוב (ניקו בר בדיבוב הראשון, אילן דר בדיבוב השני, ודודו זר בדיבוב העונה החדשה של 2001) (David): גמד יער בן 399, נמוך קומה, בעל זקן לבן וכובע אדום בצורת קונוס. טובטוב הוא חכם, ובעל ידע רב ברפואה. טובטוב משתמש בידע הרב שצבר על מנת לרפא את החיות והגמדים ביער. טובטוב חי יחד עם אשתו טוטי במחילה תת-קרקעית.
*טוטי (גילת מואב בדיבוב הראשון ומרית יפה בדיבוב השני) (Lisa): אשתו של טובטוב. פעמים רבות טוטי מתלווה לטובטוב ועוזרת לו בהגשת העזרה הרפואית.
*זריזי השועל (Swift): חברו של טובטוב, חי ביער ומשמש כאמצעי התחבורה של טובטוב.
* הטרולים (ג'יל בן דוד, יוסי טימן, ליאור נחמן ויוני חן): ארבעה טרולים בעלי כוחות על-טבעיים אשר מנסים באופן קבוע ללכוד את הגמדים. הם מכוערים וטיפשים ורוצים רק להרע. לטרולים ישנה חולשה בולטת: חשיפה ישירה לאור השמש הופכת אותם לאבן.

== קישורים חיצוניים ==

* 

קטגוריה:סדרות הנפשה ספרדיות
קטגוריה:הטלוויזיה החינוכית הישראלית - תוכניות רכש
קטגוריה:ערוץ הילדים: תוכניות רכש
קטגוריה:ערוץ ג'וניור: תוכניות רכש
המרדף אחרי הנסיך האדום

המרדף אחרי הנסיך האדום הוא ספר העוסק בניסיונה של מדינת ישראל, באמצעות "המוסד", לחסל במסגרת מבצע זעם האל את עלי חסן סלאמה, הידוע בכינויו "הנסיך האדום", שעמד בראש ארגון הטרור "ספטמבר השחור" והיה אחראי לטבח הספורטאים באולימפיאדת מינכן בראשית שנות ה-70.

הספר נכתב על ידי מיכאל בר-זוהר ואיתן הבר והוצא לאור על ידי זמורה, ביתן - מוציאים לאור בשנת 1984. בנוסף הספר ראה אור בבריטניה, בארצות הברית, בצרפת ובהולנד.

בשנת 2005 יצאה מהדורה חדשה ומעודכנת של הספר בישראל תחת השם "נקמת מינכן".

בספר ישנם 16 פרקים (לא כולל הערות המחברים) והוא מחולק לשלושה חלקים:
* "האב" - חסן סלאמה האב, שנולד בראשית המאה ה-20 וחי בכפר קולה, מראשי כנופיות הטרור במרד הערבי הגדול ונהרג במלחמת העצמאות.
* "הבן" - עלי חסן סלאמה, שעמד בראש ספטמבר השחור, ארגון טרור פלסטיני שביצע את טבח הספורטאים במינכן בראשית שנות השבעים.
* "הנכד" - מספר בקצרה על לידת בנו של עלי חסן סלאמה, שנקרא גם הוא עלי חסן סלאמה, כמו אביו.

==קישורים חיצוניים==
* 
* [http://books.google.com/books?id=95EragrQjFEC&printsec=frontcover נקמת מינכן], תצוגה חלקית של הספר באתר google books
* 

קטגוריה:ספרי עיון
קטגוריה:ספרי 1984
קטגוריה:מבצע זעם האל
קטגוריה:ספרי זמורה ביתן
דובוש

פרוסה של עוגת דובוש - המראה הקלאסי
עוגת דובוש בציפוי מרציפן
פרוסת דובוש בה נראות שכבות העוגה
דוֹבּוֹש (Dobos torta) היא עוגת שכבות מהמטבח ההונגרי. היא מורכבת משכבות של עוגת ספוג (דומה ל-genoise ול"פנדישפאן") וקרם שאליו נוספו טעמים שונים כגון קפה, פירות וכדומה. במתכון ההונגרי הקלאסי משתמשים בקרם חמאה (חמאה מוקצפת עם סוכר וביצים).

==היסטוריה==
העוגה נושאת את שמו של השף ההונגרי המפורסם יוז'ף דובוש, שהמציא אותה בשנת 1884 והציג אותה בתערוכה הלאומית השנתית של הונגריה בבודפשט בשנת 1885. פרנץ יוזף, מלך הונגריה ואשתו המלכה אליזבת היו בין הלקוחות הראשונים שטעמו ואהבו אותה. בשנת 1906 גילה דובוש לחבריו לאיגוד הקונדיטורים את סוד המתכון.

==הכנה==
העוגה מצופה בשכבה דקה של קרם, ומעליו לרוב זיגוג שוקולד. במתכון הקלאסי הדובוש היה מעוטר במלבני קרמל ("קרמל-גלזור") קשים שהיו מסודרים מעליו לרוחב באלכסון בצורת רעפים הנתמכים ברוזטות קטנות של קרם. הקרמל היה נמרח בעזרת פלטה משומנת על גבי מלבן של רולדה, ואז נחתך בעזרת סכין משומנת במהירות למלבנים קטנים, לפני שהוא התקשה. שיטה אחרת הייתה חריצת מלבן הקרמל לרוחב בעזרת הסכין המשומנת למלבנים (על מנת לאפשר את חיתוך העוגה), והנחתו בשלמות מעל גבי הדובוש.

במקרים אחרים חותכים את עוגת הדובוש באלכסון לשני חצאי פירמידה, ומדביקים את שני החצאים זה לזה בעזרת קרם תוך יצירת פירמידה גבוהה, שנמרחת בקרם ומצופה ביריעת מרציפן.

==ראו גם==
* פלודן

==קישורים חיצוניים==

* 

קטגוריה:המטבח ההונגרי
קטגוריה:המטבח האוסטרי: קינוחים
קטגוריה:עוגות
קטגוריה:מאכלים הקרויים על שם אישים
מוריס ז'ולי

מוריס ז'ולי (בצרפתית: Maurice Joly; ) היה סופר סאטירי ועורך דין צרפתי, שמיצירתו "דיאלוגים בגיהנום", סאטירה פוליטית שהופנתה כלפי נפוליאון השלישי, נגנבו חלקים והפכו למסמך האנטישמי "הפרוטוקולים של זקני ציון". גנבה ספרותית זו התבצעה על ידי האוכרנה, המשטרה החשאית של רוסיה הצארית.

ז'ולי נולד בעיירה לונס-לה-סונייה לאב צרפתי ולאם איטלקייה. הוא למד משפטים, אך הפסיק את לימודיו שם בשנת 1849 ועבר לעבוד במשרד ממשלתי בפריז במשך 10 שנים עד שקיבל היתר לעסוק בעריכת דין.

התאבד בשנת 1878.

==דיאלוגים בגיהנום==
יצירתו המפורסמת ביותר היא הספר הפוליטי-סאטירי "דיאלוגים בגיהנום בין מקיאוולי למונטסקייה". הספר הוא התקפה פוליטית על שלטונו של נפוליאון השלישי. הספר הודפס ויצא לאור לראשונה בבריסל בשנת 1864. ז'ולי הדפיס את הספר בבריסל כדי להימנע מהתעמתות עם המשטר הצרפתי. כשהוברחו עותקי הספר לצרפת, זוהה ז'ולי כמחבר בידי המשטרה הצרפתית, ונעצר. עותקי הספר הוחרמו ונשרפו וכיום קיימים מעט מאוד עותקים שלמים של הספר. ב-25 באפריל 1865 הורשע ז'ולי ונשלח לכלא בפריז ל-15 חודשים.

ב"דיאלוגים בגיהנום" השתמש ז'ולי בשתי דמויות היסטוריות המייצגות עמדות שונות. הספר הוא מעין פרוטוקול לדיאלוגים ביניהם. בדרך זו הוא מבקר את השלטון הנפוליאוני, חוסר החירויות ועוד. מונטסקייה מייצג את הליברליזם והפלורליזם (שבהם דגל ז'ולי) ומקיאוולי מייצג את העריצות החשוכה (שאותה תקף ז'ולי).

==הדיאלוגים בגיהנום והפרוטוקולים של זקני ציון==
אחד מהעותקים המעטים ששרדו את מסע שריפת הספרים של ז'ולי, מצא את דרכו לשווייץ, שם הוא נאסף על ידי האוכרנה, המשטרה החשאית הרוסית.

באוכרנה ביצעו שכתוב של הטקסט, תוך העתקה של קטעים שלמים מהספר והחלפת הקטעים נגד העריצות במילים נגד היהודים, וכך יצרו את "הפרוטוקולים של זקני ציון". את ההוכחות לשכתוב סיפקו התובעים במשפט ברן נגד הפצת הפרוטוקולים בשווייץ: ״קטעים שלמים מן הדיאלוגים מופיעים גם בפרוטוקולים כפי שהם, וחלק גדול מהגרסאות הראשונות של הפרוטוקולים כתוב בסגנונות ומשלבי צרפתית שונים, כאשר את הצרפתית הקלוקלת הוסיפה המשטרה החשאית הרוסית. העמודים הראשונים בפרוטוקולים זהים לחלוטין לעמודים הראשונים בדיאלוגים פרט לשינויים מינוריים.״

==קישורים חיצוניים==

* [http://www.gutenberg.org/author/Maurice+Joly עבודותיו של מוריס ז'ולי] בפרויקט גוטנברג.
* 

קטגוריה:סופרים צרפתים
קטגוריה:מתאבדים: סופרים
קטגוריה:הפרוטוקולים של זקני ציון
קטגוריה:צרפתים שנולדו ב-1829
קטגוריה:צרפתים שנפטרו ב-1878
תוכנית לימודית אישית

תוכנית לימודית אישית (תל"א), תוכנית לימודים אישית הנקבעת לילדים עם לקות הנוגעת לתחומי תפקוד שונים הקשורים ללמידה ולשילוב במערכת החינוך הרגילה או המיוחדת: תפקוד מוטורי, חושי, קוגניטיבי ורגשי, התנהגות ויכולת חברתית ותקשורתית. בנוסף לזאת נשקלת גם יכולתו של התלמיד לבצע באופן עצמאי את פעולות היומיום (ADL), כמו יכולת להסתדר בכוחות עצמו בשירותים, לאכול בכוחות עצמו ולהתלבש בכוחות עצמו.

לפי הוראת משרד החינוך, "בראשית כל שנת לימודים ולא יאוחר ממועד שקבע השר בתקנות, יקבע הצוות המטפל במוסד לחינוך מיוחד, תוכנית לימודים אישית לכל ילד חריג הלומד באותו מוסד". בארצות הברית קיימת תוכנית דומה, Individualized Education Program. בניגוד לתוכנית הישראלית הפועלת בהוראת מנכ"ל משרד החינוך, התוכנית האמריקנית פועלת בהוראת החוק הפדרלי. חוק זה נקרא "חוק חינוך לפרטים בעלי מוגבלויות" ; (IDEA) של שנת 1975, תיקון בשנת 2004. 

התל"א נבנית על ידי מקורות שונים על הילד, כגון: אבחונים פרא-רפואיים, אבחונים פסיכולוגיים ושיחה עם ההורים, והיכרות עם הילד בסיטואציות שונות (אינטראקציה בין הילד למבוגרים ולילדים. בעבודה אינדיבידואלית, משחק חופשי ועוד).

השותפים לכתיבת התל"א הם ועדת השמה, יועץ חינוכי, רופאים, מורה/גננת לחינוך מיוחד וצוות פרא-רפואי (כגון קלינאי תקשורת ומרפא בעיסוק). לאחר ישיבת הצוות ישנה החלטה במה שואפים לקדם את הילד במהלך השנה.

==שלבי כתיבת התל"א==
# תיאור הילד.
# נקודות חוזק של הילד ונקודות חולשה של הילד.
# בחירת מטרה.
# כתיבת התל"א המורכבת מיעדים המכוונים למטרה כללית.

==מאפייני התל"א==
# התוכנית היא אישית לכל תלמיד.
# התוכנית מותאמת לגילו ולמצבו של התלמיד.
# התוכנית נבנית על סמך כוחותיו הנוכחיים של התלמיד.
# התוכנית כוללת חמישה חלקים:
##תיאור מצבו הנוכחי של התלמיד.
##מטרות ויעדים.
##טווח זמן להשגתם.
##אמצעים להשגת המטרות.
##דרכי הערכה.
#התוכנית מתוכננת מראש בתחילת השנה, בראיית צורכי התלמיד לשנה שלמה ועתידו של התלמיד מעבר לשנת הלימודים.
#התוכנית נבנית מדי שנה מחדש, בהסתמך על המלצות שנקבעו בשנת הלימודים הקודמת.

==ראו גם==
* שילוב בחינוך
* תוכנית חינוכית יחידנית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה חינוכית
קטגוריה:נגישות חינוך והשכלה
קטגוריה:נכות
מפל אנחל

המפל כפי שהוא נראה ממחנה רטון
מפל אנחל (בספרדית: El Salto Ángel; שמות מקומיים: Kerepakupai Merú או Parekupa Vena) הוא מפל המים הגבוה בעולם. גובהו 979 מטרים, כאשר 807 מתוכם הם נפילה חופשית. המפל נמצא בחלק המערבי של הפארק הלאומי קנאימה שבוונצואלה, שם נמצא אחד ההרים השטוחים הגבוהים בעולם. מפל אנחל הוא אחד ממוקדי התיירות המפורסמים בוונצואלה.

==היסטוריה==
אף שתואר לראשונה בתחילת המאה ה-20 על ידי החוקר ארנסטו דה סנטה קראז, התפרסם המפל בעולם רק משנת 1933 כאשר נתגלה מחדש על ידי הטייס האמריקאי ג'ימי אנג'ל (בהיגוי בשפה הספרדית: "אנחל").

ג'ימי אנג'ל נולד בספרינגפילד שבמיזורי ב-1899. בשנת 1936, בעת שחיפש זהב, הנחית את מטוסו על ראש המפל. המפל קרוי כיום על שמו. משמעות המילה "אנחל"/"אנג'ל" היא "מלאך", אולם ילידי המקום קראו למפלים "פה השטן".

הגובה הרשמי של המפל נקבע על ידי אגודת נשיונל ג'יאוגרפיק ב-1949. ספרו של דייוויד מוט "Angels Four" מתאר את הטיפוס הראשון אל ראש המפל.

==תיירות==
מפל אנחל ממוקם באזור ג'ונגל מבודד בוונצואלה, וטיול אליו אינו דבר פשוט. המטייל יצטרך לטוס אל הפארק הלאומי קאנאימה, לצאת מהעיירה קאנאימה, שעל גדות נהר קאראו, ומשם לשוט בסירה עד המפל. המסע עשוי להימשך עד 24 שעות. בימים מעוננים, שבהם הראות מוגבלת, ייתכן שהמפל לא ייראה. בחודשים החמים יש יותר סיכוי לראות את המפל, אך זרימת המים עלולה להיות חלשה יותר.

==קישורים חיצוניים==

* 
* [https://archive.today/20021001181349/http://www.venezuelavoyage.com/angel.htm מאמר על ג'ימי אנג'ל]
*
* 

==הערות שוליים==

אנחל, מפל
קטגוריה:ונצואלה: גאוגרפיה
האקדמיה לאמנויות היפות

האקדמיה לאמנויות היפות (בצרפתית: Académie des Beaux-Arts) היא אגודה של מלומדים צרפתים שנוסדה ב-1816 עם איחודן של:

*האקדמיה המלכותית לציור ולפיסול (נוסדה ב-1648 על ידי הצייר שארל לה ברון, שהיה בן חסותו של הקרדינל מזראן);
*האקדמיה המלכותית למוזיקה (נוסדה ב-1669 על ידי לואי הארבעה עשר, מלך צרפת והחל ב-1672 נוהלה על ידי ז'אן-בטיסט לולי, שהיה מלחין החצר);
*האקדמיה המלכותית לאדריכלות (נוסדה ב-1671 על ידי ז'אן-בטיסט קולבר, שהיה שר הבינוי והאמנות של לואי הארבעה עשר, מלך צרפת).
הנשיא הנוכחי של האקדמיה הוא האדריכל אלן-שארל פרו, שהתמנה לתפקיד בשנת 2021.
סגנית הנשיא היא אסטריד דה לה פורסט ממדור החריטה. 

החברים באקדמיה לאמנויות היפות מחולקים לתשעה מדורים: ציור, פיסול, אדריכלות, חריטה, הלחנה, יצירה אמנותית בקולנוע ובווידאו, צילום, כוראוגרפיה (החל מ-2018) וחברים בלתי תלויים.

== פרסים ==
האקדמיה לאמנויות יפות מעניקה חמישה פרסים ייעודיים:
* פרס ליליאן בטנקור לשירת מקהלה
* פרס קרן סימון וצ'ינו דל דוקה למוזיקה
* פרס פייר קרדן לעיצוב
* פרס פרנסואה-ויקטור נורי
* פרס קרן פייר ג'יאנדה

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:צרפת: תרבות
קטגוריה:צרפת: חינוך
ג'ינס

ג'ינס כחול 

ג'ינס הם מכנסיים העשויים מדנים. במקור היה הג'ינס בגד עבודה והפך פופולרי בקרב בני נוער בתחילת שנות ה-50. מותג הג'ינס הראשון הוא Levi's. כיום ג'ינס פופולרי מאוד כלבוש יום-יומי ברחבי העולם וקיים בצורות, בגזרות, בשפשופים ובצבעים שונים.

==היסטוריה==
הבגד הראשון שהיה ידוע כבעל סממנים דומים לג'ינס היה קיים בהודו במאה ה-16 ונקרא "דונגארי". הבגד נצבע באינדיגו ונמכר בסביבת מבצר ליד מומביי. מלחים נהגו לחתוך אותו להתאמתם.

ג'ינס מודרני נוצר לראשונה בג'נובה שבאיטליה, כשהעיר הייתה רפובליקה עצמאית. הג'ינסים נוצרו לשימוש הצי הגנואי מכיוון שהיו בו כל התכונות הנחוצות למכנסי מלחים. לשם כיבוסם היו קושרים המלחים את הג'ינסים באחורי הספינה. הדנים הראשון בא מנים, צרפת, לכן הוא נקרא בשם זה (de Nimes, דנים, בצרפתית: מ-נים). שמו של הג'ינס הגיע מאיטלקית: blu di genova (כחול מג'נובה), שהפך בצרפתית ל-bleu de Gênes, שיבוש של הצורה הצרפתית הפכה ל-jeans האנגלי.

בסביבות 1872 הגיע הג'ינס לאמריקה. לוי שטראוס היה סוחר יהודי ממוצא גרמני שחי בסן פרנסיסקו שמכר מכנסי ג'ינס לכורים. אחד מלקוחותיו היה ג'ייקוב דייוויס, חייט שרכש לעיתים קרובות בד משטראוס. לאחר שאחד מלקוחותיו של דייוויס רכש בד פעמים רבות לתיקון מכנסיו הקרועים, עלה בו רעיון להשתמש במסמרות נחושת לחיזוק החלקים הנוטים להקרע בבגד. לדייוויס לא היה הכסף הנחוץ לרישום פטנט, והוא הציע ללוי להקים עסק משותף למכירת המכנסיים המשופרים. שטראוס קיבל את הצעתו של דייוויס וב-20 במאי 1873 קיבלו את פטנט מספר 139,121 שנקרא "שיפור בהידוק הכיסים" ממשרד הפטנטים האמריקני, ונוצר הג'ינס בצורתו המוכרת.

בראשית שנות ה-70 של המאה ה-20 עיצבה מעצבת האופנה גלוריה ואנדרבילט את ג'ינס המעצבים הראשון שהותאם לנשים ובכך פרצה דרך בעיצוב ג'ינסים יוקרתיים.

כיום, רוב חברות הביגוד מוכרות גם ג'ינס.

במקומות רבים בעולם הג'ינס נחשב כבגד בלתי רשמי שאינו מתאים ללבישה במקומות מכובדים או בטקסים רשמיים. כך לדוגמה בשנת 2007 קבעה יושבת ראש הכנסת דליה איציק שלא תותר כניסה לכנסת לעיתונאים הלבושים בג'ינס.

==קישורים חיצוניים==

* אורן קנר, [http://www.masa.co.il/article/897/%D7%92%27%D7%99%D7%A0%D7%A1%3A-%D7%9B%D7%97%D7%95%D7%9C-%D7%A2%D7%95%D7%9C%D7%94/ ג'ינס - כחול עולה], מתוך מסע אחר, דצמבר 2002, גיליון 135
* 
* 

==הערות שוליים==

קטגוריה:טקסטיל
קטגוריה:מכנסיים
קטגוריה:ארצות הברית: המצאות
קטגוריה:ביגוד
קטגוריה:בגדי עבודה
האדמה (אפקוט)

ביתן האדמה
ביתן האדמה (באנגלית: The Land Pavilion) הוא ביתן המצוי בפארק אפקוט בדיסניוורלד, שבאורלנדו, במדינת פלורידה שבארצות הברית.

==נתוני הביתן==
* כמות המבקרים היכולים להיות בביתן: 3,600.
* שטח הביתן: 24,000 (מ"ר) - כשטח ארץ הפנטזיה בממלכת הקסם.
* תאריך הפתיחה: 1 באוקטובר 1982 (עם פתיחת הפארק).
* מממן: קרפט (1982 - 1993), נסטלה (1993 - היום).

==מתקנים בביתן==

צמחים בחממות הביתן.

* חיים עם האדמה - מסע בסירה. בחלקו הראשון של המתקן, הנסיעה היא במתקן אפל - העובר דרך סצנות של יערות הגשם, ערבות ושדות חקלאיים. בהמשך עוברות הסירות דרך חממות הביתן ומעבדות בהן מנסים סוגים שונים של שיטות גידול חקלאיות חדשניות.
* מעגל החיים - סרט המציג באמצעות דמויות הסרט מלך האריות - סימבה, טימון ופומבה. הסרט המראה כיצד תכנון לקוי יכול להזיק לסביבה.
* סוארין - סרט המראה את קליפורניה במבט מהאוויר.
* סיור מאחורי הזרעים - סיור בחממות הביתן.

==מתקנים שאינם פעילים עוד==
*רוק המזון (Food Rocks )- מופע תיאטרלי שמוצג על ידי בובות אודיו אנימטרוניקס, ומציג את אבות המזון. מופע זה החליף את קברט המטבח (Kitchen Kabaret) שקדם לו (1994 - 3 בינואר 2004).
* האזינו לאדמה (Listen to the Land) שהציג בין 1982 וה-27 בספטמבר 1993.
* סימביוזה (Symbiosis) סרט שהתבסס על השימושים השונים שבני האדם עושים באדמה.

==חממות הביתן==
כאמור, לביתן שטחי חממות נרחבים, בהם נערכים ניסויים בגידולים הידרופוניים, ומגדלים ירקות אורגניים לשימוש מסעדות הביתן. בחממות נערכים ניסויים עבור נאס"א.
<gallery>
MickiPumb.JPG|דלעת בצורת מיקי מאוס
Pepertree.JPG|עצי פלפלים הגדלים בחקלאות הידרופונית
Tomatotree.JPG|עץ עגבניות
</gallery>

==קישורים חיצוניים==

* [http://allearsnet.com/tp/ep/e_land.htm רשת האזניים - האדמה]
* [https://web.archive.org/web/20081020164021/http://www.wdwmagic.com/theland.htm קסם דיסניוורלד - האדמה]
* [http://disneyworld.disney.go.com/wdw/parks/attractionDetail?id=TheLandPavilionAttractionPage דף ביתן האדמה]
* [http://disneyworld.disney.go.com/wdw/parks/attractionDetail?id=LivingwiththeLandAttractionPage אתר הבית של הביתן]
* [http://disneyworld.disney.go.com/wdw/parks/attractionDetail?id=SoarinAttractionPage דף רשמי של מתקן סוארין]
* [http://disneyworld.disney.go.com/wdw/dining/diningDetail?id=GardenGrillDiningPage דף מסעדת גריל הגן]
* [http://disneyworld.disney.go.com/wdw/parks/tourDetail?id=BehindTheSeedsTourPage ביקור מאחורי הקלעים למתקן]

קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
סוארין

שמאל
הכניסה למתקן סוארין
דואים (באנגלית: Soarin’) ידוע גם כדואים מסביב לעולם (באנגלית: Soarin’ Around the World) ודואים מעל קליפורניה (באנגלית: Soarin’ Over California) הוא מתקן מסוג סימולטור הממוקם באפקוט, ההרפתקה הקליפורנית של דיסני, דיסנילנד שנגחאי וטוקיו דיסני סי.

הגרסה הראשונית של המתקן - דואים מעל קליפורניה הייתה קיימת עוד מיום פתיחתו של פארק הנושא ההרפתקה הקליפורנית של דיסני בדיסנילנד ב-8 בפברואר 2001. ב-2005 המתקן התווסף גם לאפקוט בדיסניוורלד ונקרא דואים (Soarin’). הגרסה הבינלאומית הראשונה של המתקן נבנתה בשנת 2016 בדיסנילנד שנגחאי והעתק נוסף שלו התווסף לטוקיו דיסני סי בשנת 2019.

הסרט של המתקן התחלף לדואים מסביב לעולם בגרסאות האמריקאיות בשנת 2016 אך הסרט המקורי של המתקן - דואים מעל קליפורניה רץ בסבבים קבועים בהרפתקה הקליפורנית של דיסני מאז ההצגה הזמנית הראשונה שלו ב-2019. הגרסה הקליפורנית של המתקן לפעמים מופיעה באפקוט לפרקי זמן קצרים.

==דואים מסביב לעולם==
המתקן מדמה דאייה בדאון מעל מקומות שונים בעולם. המבקרים במתקן נכנסים לכיסאותיהם בדאון, מורמים אל תוך מסך כדורי המוקף סביבם, וצופים באתרים רבים בעולם כגון האוורסט, אפריקה, מצרים, הקריביים, 
מדבר סהרה, פריז, החומה הגדולה של סין, הודו ולבסוף פארק השעשועים אפקוט.
המתקן הוא אחד המתקנים הפופולריים בפארק.

על מנת להגביר את ההרגשה של התעופה מוטים כיסאות המבקרים בסינכרון עם הסרט ומאווררים משיבים רוח על המבקרים. כמו כן, ריחות מוזרמים לעבר המבקרים בהתאמה לסרט - וכאשר עוברים המבקרים מעל שדות (בסרט) הם מריחים ריחות של דשא, ומעל חופי הים של הקריביים מריחים את הים.

==דואים מעל קליפורניה==
המתקן מדמה דאייה בדאון מעל מדינת קליפורניה. המבקרים במתקן נכנסים לכיסאותיהם בדאון, מורמים אל תוך מסך כדורי המוקף סביבם, וצופים באתרים רבים בקליפורניה כגון עמק נאפה, סן פרנסיסקו, סן דייגו, לייק טאהו, 
מונטריי, מאליבו, הפארק הלאומי יוסמיטי, לוס אנג'לס ולבסוף פארק השעשועים דיסנילנד.

על מנת להגביר את ההרגשה של התעופה מוטים כיסאות המבקרים בסינכרון עם הסרט ומאווררים משיבים רוח על המבקרים. כמו כן, ריחות מוזרמים לעבר המבקרים בהתאמה לסרט - וכאשר עוברים המבקרים מעל שדות (בסרט) הם מריחים ריחות של דשא, ומעל חופי ים מריחים את הים.

==נתוני המתקן==
* פתיחה: 8 בפברואר 2001
* מתכנן: וולט דיסני אימג'ינרינג
* גובה: 13 מטרים
* סוג המתקן: מתקן דאייה
* מספר נוסעים: 87
* אורך הסרט: 4:51
* מממן: נסטלה

==טריוויה==
* הפסקול של המתקן סוארין, ודואים מעל קליפורניה הולחן על ידי ג'רי גולדסמית'.
* בסוף הסרט רואים המבקרים במעופם מעל פארק דיסנילנד בעת חג המולד ורואים את תהלוכת חג המולד של הפארק עוברת ברחוב הראשי של ארצות הברית, וקישוטי טירת היפהפייה הנרדמת. מבקרים רבים הסבורים שמדובר בממלכת הקסם הסמוכה שואלים מדוע טירת סינדרלה נראית כל כך נמוכה מהאוויר.

==קישורים חיצוניים==

קטגוריה:סרטים אמריקאיים
קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
מצר פלורידה

מצר פלורידה (באנגלית: Straits of Florida) הוא מצר המקשר בין מפרץ מקסיקו לאוקיינוס האטלנטי. בצד המזרחי של המצר נמצאים איי בהמה, בצד המערבי האזור הדרומי של מדינת פלורידה, ובצד הדרומי קובה. קו היבשה הצפוני של מצר פלורידה נקרא הקיז (Florida Keys) - שורה של איים (ארכיפלג) המשתרעים על מאות קילומטרים ומחברים בין פלורידה לעיר קי וסט שנמצאת על האי האחרון והמערבי ביותר (ומשם שמה של העיר).<ref></ref>

סופות רבות באזור נוצרות בעקבות הסתעפות של זרם הגולף המניע מים חמים דרך מצר פלורידה. במצר קיימת כמות גדולה של חסילונים, ספוגיים וכרישים.

== נפט וגז ==
חמש בארות נקדחו במי המדינה מדרום לפלורידה קיז משנת 1947 עד 1962. חברת נפט המפרץ קדח שלוש בארות במים הפדרליים מדרום למפתחות פלורידה בשנת 1960 ו-1961. כל הבארות היו חורים יבשים.

הגבול בין האזור המים הכלכליים הבלעדיים של ארצות הברית וקובה נמצא באמצע הדרך בין קובה לפלורידה, כפי שנקבע על ידי הסכם הגבול הימי של קובה 1977 
=== קובה ===
לקובה שלושה שדות נפט במרחק של 5 ק"מ מהחוף הצפוני של פלורידה. הסקר הגאולוגי האמריקני מעריך כי אגן צפון קובה מכיל 5,500,000,000 חביות של נפט שלא נחשפו, ו-9.8 טריליון רגל מעוקב של גז טבעי, כמעט כולם בחלק החוף של האגן.

סוגיית חקר נפט וגז בפלורידה מטעם מדינות זרות הפכה לנושא שנוי במחלוקת בבחירות לנשיאות ארצות הברית בשנת 2008. בטור שפורסם ב-5 ביוני 2008, כתב העיתונאי והפובליציסט ג'ורג' ויל כי חברת נפט סינית קדחה אז במים קובניים כ-97 ק"מ מחוף פלורידה, טענה שחוזרת על ידי המועמדים התומכים בקידוחים מהחוף.<ref></ref> למעשה, אז לא התרחשו קידוחים בחלק זה של המים הקובניים.

בשנת 2004 חברת הנפט הספרדית רפסול קדחה במים קובניים עמוקים בין קובה לפלורידה קיז, ומצאה מאגר נפט;<ref></ref>

באוקטובר 2008 חתמה קובה על הסכם עם חברת הנפט הממלכתית הברזילאית פטרוברז, בו נחתם כי החברה תספק קידוח נפט וגז במים עמוקים מהחוף הצפוני של קובה,<ref></ref> ועד מאי 2011 פטרוברז פרשה מההסכם עקב סיכויים קלושים למציאת נפט.<ref></ref>

ביולי 2009, קובה חתמה על הסכם עם ממשלת רוסיה העניקה לחברת הנפט הרוסית Zarubezhneft זכויות לחקר נפט מחוץ לחוף הצפוני של קובה.<ref></ref>

=== איי בהאמה ===
בשנת 2009 הודיעו חברת הנפט של איי פוקלנד החברה הנורווגית אקווינור סטאט-אויל על מיזם משותף לקידוח נפט במי איי הבהאמה, צפונית לקובה ומדרום-מזרח לפלורידה.<ref></ref> ממשלת איי בהאמה הצביעה כי בקשות לקידוחים מחוץ למדינה נמצאות בהמתנה למשא ומתן עם קובה, ארצות הברית, ואיי טרקס וקייקוס על הגבולות המדויקים בין אזורי הכלכלה הבלעדיים שלהם.

== חציית המצר ==
השחייה מעבר למצר בוצעה על ידי סוזי מרוני האוסטרלית (שצללה בכלוב מוגן-כרישים) בשנת 1997, ודיאנה ניאד האמריקאית, שהייתה האדם הראשון בהיסטוריה לשחות מהוואנה לקי וסט, מרחק של 177 ק"מ, ללא סנפירים וללא כלוב הגנה נגד כרישים. ניאד צלחה את המצר בשנת 2013, בגיל 64, במשך 52:54 שעות.

==קישורים חיצוניים==

* 
==הערות שוליים==

קטגוריה:קצרמר גאוגרפיה של ארצות הברית
קטגוריה:קצרמר גאוגרפיה של קובה
פלורידה, מצרי
פלורידה
פלורידה
פלורידה
קטגוריה:מפרץ מקסיקו
קטגוריה:איי בהאמה: גאוגרפיה
ספרייט

250px
[[סמליל המשקה בשנים 2014-2018]]
סמליל ישן של ספרייט ששימש בשנים [[1994-2002]]
ספרייט (באנגלית: Sprite) הוא משקה קל מוגז ללא קפאין בטעם לימון-ליים, המיוצר על ידי חברת קוקה-קולה.

== היסטוריה ==
המשקה הגיע לארצות הברית מגרמניה בשנת 1961 בשם Fanta Klare Zitrone ("פאנטה לימון צלול"). רק לאחר מכן הוכר כמותג "ספרייט". זה היה המענה של קוקה-קולה לפופולריות של המשקה של חברת סבן אפ - "ליתיום-לימון" משנת 1929.

בשנות ה-80, שנים רבות לאחר צאת המוצר לשוק, החלה חברת קוקה-קולה ללחוץ על יצרני הבקבוקים לייצר בקבוקים גדולים יותר, ובכך גברה על נסיונותיה של המתחרה סבן אפ להיות החברה הפופולרית המובילה בתחום. מאז, קוקה-קולה היא החברה השלטת בתחום המשקאות בטעם לימון ליים. בשנות האלפיים, נמכר ספרייט ביותר מ-190 מדינות ברחבי העולם. בשנת 1974 החלה קוקה קולה לשווק ספרייט ללא סוכר, שבשנת 1983 שונה שמה ל"דיאט ספרייט". משקה זה הגיע לישראל בשנת 1986.

תכולת הסוכר בספרייט 9.9 גרם ב-150 מ"ל. ב-2014 החל שיווק של גרסה של המשקה בה הופחתה כמות הסוכר ב-40% תוך שימוש בממתיק המופק מצמח הסטיביה לשם שמירה על רמת המתיקות.

המשקה משווק בעיקר בפחיות בצבע ירוק או כחול, או בבקבוק ירוק, ועליו תווית בצבע כחול וירוק.

באוסטרליה, בניו זילנד ובשווייץ מוכר המשקה כ"לימונדה".

ספרייט מכיל מי סודה, סירופ תירס (פרוקטוז), סוכר, חומצה ציטרית.

== קישורים חיצוניים ==

* 

* [https://web.archive.org/web/20140525213625/http://www.cocacola.co.il/brands/676 על המשקה], באתר קוקה קולה

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משקאות מוגזים
קטגוריה:מותגי משקאות
קטגוריה:מוצרי חברת קוקה-קולה
קטגוריה:מוצרי החברה המרכזית לייצור משקאות קלים
ג'ון אלקוק

בראון ממריאים בטיסתם המפורסמת.]]

סר ג'ון ויליאם אלקוק (באנגלית: John William Alcock;
5 בנובמבר 1892 - 18 בדצמבר 1919), טייס בריטי.

היה קפטן בשירות האוויר של הצי המלכותי ובחיל האוויר המלכותי של בריטניה, ויחד עם הנווט סגן ארתור בראון הטיס את הטיסה המלאה הראשונה מעל האוקיינוס האטלנטי, מהאי ניופאונדלנד שבקנדה לקונמרה שבאירלנד.

השניים עזבו את שדה התעופה 'סנט ג'ון' ב-14 ביוני 1919 בשעה 13:45 ונחתו בדריגימלה בוג שבאירלנד 16 שעות ו-12 דקות מאוחר יותר, לאחר שטסו 3186 ק"מ. הטיסה נעשתה במפציץ 'ויקרס ווימי' משודרג וזכתה בפרס 10,000 הפאונד שהציע העיתון דיילי מייל שבלונדון.

אלקוק נולד ב-1892 בסימור, אולד טרפורד, אנגליה. הוא גילה עניין בתעופה לראשונה בגיל 17, ובמהלך מלחמת העולם הראשונה הפך לטייס מנוסה, אם כי הופל במהלך מבצע הפצצות ונלקח בשבי בטורקיה. אחרי המלחמה אלקוק רצה להמשיך את קריירת הטיסה שלו, וקיבל על עצמו את האתגר של הדיילי מייל.

מספר ימים אחרי הטיסה העניק המלך ג'ורג' החמישי תואר אבירות לשני הטייסים.

אלקוק נכח בהצגת מטוסו המשוקם (לאחר שנהרס במהלך הנחיתה) ב-15 בדצמבר במוזיאון המדע שבלונדון. שלושה ימים מאוחר יותר הוא טס במטוס ויקרס מדגם חדש, אל התערוכה האווירית בפריז, הראשונה אחרי מלחמת העולם הראשונה. במהלך טיסתו לתערוכה פגעה, בשל הערפל, כנף המטוס בעץ והוא התרסק ליד רואן שבנורמנדי. הוא מת לפני שהגיעה עזרה רפואית.

==קישורים חיצוניים==

* 
* 
* 

קטגוריה:קצינים בריטים במלחמת העולם הראשונה
קטגוריה:חלוצי התעופה
קטגוריה:טייסים בריטים
קטגוריה:טייסי חיל האוויר המלכותי
קטגוריה:בריטים שנהרגו בתאונות אוויריות
קטגוריה:אבירים מפקדים במסדר האימפריה הבריטית
קטגוריה:טייסי חיל האוויר המלכותי במלחמת העולם הראשונה
קטגוריה:טיסה טרנס-אטלנטית
קטגוריה:שבויים במלחמת העולם הראשונה
קטגוריה:בריטים שנולדו ב-1892
קטגוריה:בריטים שנפטרו ב-1919
ארתור בראון (נווט)

אלקוק ובראון ממריאים בטיסתם המפורסמת
סר ארתור ויטן בראון (באנגלית: Arthur Whitten Brown; 23 ביולי 1886 - 4 באוקטובר 1948) היה הנווט בטיסה הטרנס-אטלנטית הראשונה.

== חייו ==
ארתור בראון נולד בגלאזגו שבסקוטלנד. הוא החל את הקריירה שלו כמהנדס טיסה לפני פרוץ מלחמת העולם הראשונה. אחרי שהופל ונפצע קשות מעל גרמניה ב-10 בנובמבר 1915, הפך בראון לשבוי מלחמה. אחרי ששוחרר והוחזר לאנגליה בראון המשיך לפתח את כישורי הטיסה שלו. הוא הפך לסגן משנה בחיל האוויר המלכותי ובזמן שביקר בחברת המטוסים ויקרס, קיבל הצעה להצטרף לטיסה הראשונה ללא עצירות מעל האוקיינוס האטלנטי, ביחד עם ג'ון אלקוק שכבר נבחר כטייס.

השניים עזבו את שדה התעופה 'סנט ג'ון' שבניופאונדלנד בקנדה ב-1:45 בצהריים ב-14 ביוני 1919 ונחתו בדריגימלה בוג, במחוז קונמרה שבאירלנד 16 שעות ו-12 דקות מאוחר יותר, לאחר שטסו 3,186 ק"מ. הטיסה נעשתה במפציץ 'ויקרס ווימי' משודרג וזכתה בפרס של 10,000 לירות שטרלינג שהציע עיתון ה"דיילי מייל" הלונדוני.

מספר ימים אחרי הטיסה קיבלו אלקוק ובראון תואר אבירות מידי המלך ג'ורג' החמישי.

בראון עבר לעבוד בחברת ויקרס, והתיישב בווילס. הוא מת ב-4 באוקטובר 1948 בסוואנסי.

==קישורים חיצוניים==

* 
* 
* 

קטגוריה:בריטים שנולדו ב-1886
קטגוריה:קצינים בריטים במלחמת העולם הראשונה
קטגוריה:שבויים במלחמת העולם הראשונה
קטגוריה:חלוצי התעופה
קטגוריה:טייסים בריטים
קטגוריה:טייסי חיל האוויר המלכותי
קטגוריה:נווטים
קטגוריה:אבירים מפקדים במסדר האימפריה הבריטית
קטגוריה:טיסה טרנס-אטלנטית
קטגוריה:בריטים שנפטרו ב-1948
קטגוריה:בוגרי המכון למדע וטכנולוגיה של אוניברסיטת מנצ'סטר
240-249 לפנה"ס

שימו לב: ערך זה מכיל אירועים מן השנים 249–240 לפנה"ס

==אירועים בולטים בעולם==
* 249 לפנה"ס – קרב דרפאנה – הניצחון היחיד הגדול של הקרתגים על הרומאים בקרב ימי במלחמה הפונית הראשונה.
* 241 לפנה"ס – סיום המלחמה הפונית הראשונה לאחר הניצחון הרומי בקרב אייגוסה.
* 240 לפנה"ס – פורצת מלחמת שכירי החרב.
* 25 במאי 240 לפנה"ס – שביט היילי הגיע לפריהליון שלו.

== נולדו ==
* 247 לפנה"ס – חניבעל בן חמילקרת ברקה, מצביא ומדינאי בן קרתגו (נפטר ב-183 לפנה"ס).
* 245 לפנה"ס – עזרובעל ברקה, מצביא קרתגי ואחיו של חניבעל.
* 243 לפנה"ס – פרוסיאס הראשון, מלך ביתיניה.
* 243 לפנה"ס – סלאוקוס השלישי, שליט הממלכה הסלאוקית.
* 242 לפנה"ס – אנטיוכוס השלישי, המלך השישי בבית סלאוקוס.

== נפטרו ==
* 246 לפנה"ס – תלמי השני.
* 246 לפנה"ס – אנטיוכוס השני ולאחר מכן אשתו ברניקי סירה.
* 245 לפנה"ס – אפולוניוס מרודוס, משורר יווני ומנהל הספרייה הגדולה של אלכסנדריה.
* 242 לפנה"ס – אלכסנדר השני מלך אפירוס, בנו של פירוס הראשון.
* 241 לפנה"ס – אגיס הרביעי מלך ספרטה.
* 241 לפנה"ס – ארקסילאוס פילוסוף יווני, מייסד זרם הספקנות.
* 240 לפנה"ס – דזואו ין, פילוסוף סיני.

==קישורים חיצוניים==

*
קטגוריה:המאה ה-3 לפנה"ס לפי שנים
וילהלם הקר

הקואופרציה במרחביה, {{ש}}המהנדס וילהלם הקר יושב על המדרגות משמאל ([[1913)]]
וילהֶלם (זאב אריה) הֶקֶר (Hecker; 1876, קרקוב – 11 ביולי 1945, ירושלים) היה אדריכל ומהנדס, ידידו ושותפו של אליעזר ילין, מראשוני בוני ירושלים העברית.

==ביוגרפיה==
וילהלם הקר נולד בקרקוב שבגליציה, אוסטריה (כיום בפולין), בן למשפחת סוחרים יהודית מסורתית. בילדותו היגרה המשפחה לבירת האימפריה, וינה, וכשהיה בן 12 היגרה המשפחה לעיר המבורג שבצפון גרמניה. לאחר מותו המוקדם של אביו הפך וילהלם למפרנס המשפחה, ולכן התפנה ללימודי ההנדסה והאדריכלות רק כשהיה כבר בן למעלה משלושים. למד בבית הספר הטכני הגבוה בדרמשטאדט שבגרמניה (Technische Hochschule zu Darmstadt), וקיבל תואר מהנדס בניין. בעת לימודיו פגש את אליעזר ילין ונשבה בקסמיו, בקסמי הציונות ובקסמי ירושלים. עד עלייתו לארץ ישראל עבד כמהנדס והתמחה בתחום הבטון. ב-1913, שנתיים לאחר תום לימודיו, עלה הקר לארץ ישראל, התמנה ל"מנהל המחלקה הטכנית של המשרד הארצישראלי" והשתקע בירושלים.

בעת מלחמת העולם הראשונה התגייס הקר לצבא העות'מאני, ושירת כקצין הנדסה בכיר, בדרגת מָאיוֹר (רב-סרן), יחד עם אליעזר ילין, בכל רחבי המזרח התיכון. בעת שהותו בדמשק, סוריה, הצטרף לוועד ההצלה של יהודי סוריה ופעל להצלת יהודי סוריה מתגרת ידם הקשה של השליטים הטורקים. בוועד ההצלה עבד יד ביד עם דוד ילין, אביו של אליעזר.

בשנת 1920 ייסדו השניים את משרדם המשותף לתכנון הנדסי ואדריכלי. וילהלם פעל גם במישור נוסף: יחד עם אחיו, מרדכי הקר, יזם כלכלי ובעל חזון, הקים את חברת "פיתוח ארץ ישראל", שניסתה לגייס הון יהודי להשקעות בתעשייה הצעירה בארץ. מקס-מרדכי הקר היה לימים פעיל חשוב בייסוד והקמת הטכניון בחיפה, נטל חלק במלחמת השפות שם, והיה גם מנהלו. מקס-מרדכי הקר היה האיש שהכין את התוכנית היהודית לחלוקת ירושלים, שהוגשה לוועדת פיל המפורסמת בשנת 1938.

וילהלם הקר היה פעיל בחוגים לקירוב לבבות בין יהודים לערבים בירושלים, בשנים שלפני הקמת המדינה. כן היה פעיל ברכישת קרקעות מידי ערבים בירושלים וסביבותיה. השותפות בינו ובין אליעזר ילין, שהיה צעיר ממנו בשתים עשרה שנים, נמשכה כל חייהם.

הקר נפטר בשנת 1945, כמה חודשים לאחר פטירתו המפתיעה של ילין. הותיר אחריו אישה.

תרומתו האדריכלית של הקר לבניין ירושלים היא בעיקר בדרך שבה הביא את התפיסה האירופית המודרנית ושילבה עם הסגנון המזרחי-ערבי-מוסלמי המקומי. כמו כן, היה הראשון שתכנן וביצע בנייה בבטון מזוין, דוגמת קולנוע עדן בתל אביב ומגדל המים במרחביה. הבתים והמתחמים שבנה עם שותפו אליעזר ילין הם מיעדי השימור והשחזור החשובים בעיר.

== לקריאה נוספת ==
* דוד קרויאנקר, אדריכלות המדינה שבדרך, בראי יצירתם של הקר-ילין, כתר, 2006.

==קישורים חיצוניים==
* 
* 
* 

קטגוריה:אדריכלים ישראלים
קטגוריה:אנשי העלייה השנייה
קטגוריה:יהודים הקבורים בהר הזיתים: חלקת קהילת ירושלים
קטגוריה:גואלי אדמות בארץ ישראל
קטגוריה:ירושלים: אישים
קטגוריה:ילידי 1876
קטגוריה:ארץ-ישראלים שנפטרו ב-1945
250-259 לפנה"ס

שימו לב: ערך זה מכיל אירועים מן השנים 259–250 לפנה"ס

==אירועים בולטים בעולם==
* 257 לפנה"ס – קרב טינדאריס – קרב ימי, שנערך במהלך המלחמה הפונית הראשונה בין הרומאים לקרתגים
* 256 לפנה"ס – קרב אקנומוס – הגדול שבקרבות הימיים בעת העתיקה, נערך בין הרומאים לקרתגים במהלך המלחמה הפונית הראשונה ומסתיים בניצחון רומאי
* 255 לפנה"ס – קרב בגרדס – הצבא הרומי בפיקוד מרקוס אטיליוס רגולוס סופג מפלה מוחצת מיד הקרתגים לא הרחק מקרתגו.
* 255 לפנה"ס – קרב הרמאיון – הצי הרומאי, שנשלח לאפריקה כדי לחלץ את שרידי צבאו המובס של הקונסול רגולוס, מנחיל תבוסה לאוניות הקרתגים המתייצבות נגדו.
* 250 לפנה"ס לערך – ארטוסתנס מחשב לראשונה את היקף כדור הארץ.
* 250 לפנה"ס – הרומאים מטילים מצור על ליליבאיום שבסיציליה במהלך המלחמה הפונית הראשונה.

== נולדו ==
254 לפנה"ס – מרקוס ליוויוס סלינטור, קונסול רומאי שפיקד על הכוחות הרומאיים בקרב מטאורוס, אחד הקרבות החשובים במלחמה הפונית השנייה.

== נפטרו ==
* 250 לפנה"ס לערך – הקונסול הרומי מרקוס אטיליוס רגולוס, מת בשבי הקרתגים.

==קישורים חיצוניים==

*
קטגוריה:המאה ה-3 לפנה"ס לפי שנים
אמנות נוצרית מוקדמת

[[פרסקו המציג את הרועה הנאמן, הקטקומבה של פרסיליה (Priscilla), רומא.]]
אמנות נוצרית מוקדמת היא אמנות שהתקיימה בתחומי האימפריה הרומית החל מזמנו של ישו ועד למאה הרביעית לספירה, עת הפכה הדת הנוצרית לדת השלטת באימפריה הביזנטית. תיארוך אחר הוא מראשית הנצרות עד תחילת המאה השישית לספירה, במיוחד אמנות איטליה ומערב אגן הים התיכון. (אמנות נוצרית מוקדמת בחלק המזרחי של האימפריה הרומית נחשבת בדרך כלל לחלק מהאמנות הביזנטית שהחלה במאה הרביעית)

==מקורות האמנות הנוצרית המוקדמת==
תחילתה של אמנות זו נבעה מרצונם של הנוצרים החדשים לבטא ולסמל את דתם הצעירה. בשל רדיפת הדת הנוצרית התקיימה אמנות זו בהסתר בקטקומבות, אולמות ומערות קבורה תת-קרקעיים שנמצאו ברומא, או תוך שימוש במוטיבים פגאניים שקיבלו משמעות נוצרית חדשה. דימויים נוספים נלקחו מהתנ"ך כגון סיפור יונה והלוויתן, אדם וחוה ועוד. דימויים אחרים הם מופשטים, כגון אותיות המרכיבות את שמו של ישו.

מהאמנות הנוצרית המוקדמת נמצאו בעיקר פרסקאות בקטקומבות, סרקופגים מעוטרים בתבליטים כגון סרקופג יוניוס באסוס, פיסול קטן ממדים ואמנות זעירה אחרת.

==דימויים איקונוגרפיים בולטים==
* דימויים של לידה מחדש - יונה והלוויתן.
* דימיים של ישו - הרועה הנאמן, נושא העגל, דמות ה'אורנס'.
* דימויים מהברית החדשה - אם וילד, הסעודה האחרונה, טבילה.

==פולחן בתקופה הנוצרית המוקדמת==
בראשיתה של הנצרות התגוררו הנוצרים בארץ ישראל ונהגו לעלות לרגל לבית המקדש בירושלים ולהתפלל את תפילותיהם בבתי הכנסת היהודיים. בתקופה מאוחרת יותר החלו המאמינים להתאסף בבתים פרטיים, או במקומות מחבוא כגון קטקומבות, זאת בשל רדיפתם על ידי הקיסרים הרומים.

לאחר האדיקט של מילן ב-311 פסקה רדיפתם של הנוצרים ברחבי האימפריה הרומית והם החלו לבנות כנסיות בגלוי. 
הכנסייה הקדומה ביותר שנתגלתה נמצאה בסוריה ומתוארכת לשנת 232 לספירה. 
בנוסף נמצאו גם כנסיות עתיקות רבות בארץ ישראל.

==קישורים חיצוניים==

* 
* 

קטגוריה:האימפריה הרומית
קטגוריה:אמנות ימי הביניים
מעגל החיים (אפקוט)

The Circle Of Life
מעגל החיים (באנגלית: The Circle of Life) הוא סרט הנפשה המוצג בתיאטרון היבול בביתן האדמה שבפארק השעשועים אפקוט בדיסניוורלד שבפלורידה.

הסרט מוקרן מאז ה-21 בינואר 1995 (עת שהחליף את הסרט סימביוזה).

הסרט מציג את הדמויות טימון ופומבה מהסרט של אולפני וולט דיסני: מלך האריות המסבירים כיצד פעולות של האדם יכולים להזיק לטבע. הסרט מורכב בחלקו מהנפשה, ובחלקו מצילומי טבע שנלקחו מהסרט סימביוזה.

==נתוני המתקן==
* פתיחה: 21 בינואר 1995
* מתכנן: וולט דיסני אמג'ינירינג
* מספר צופים למופע: 428 צופים למופע
* מספר מבקרים: 1,062 מבקרים לשעה
* משך המופע: 20 דקות

==קישורים חיצוניים==
* 

* [http://allearsnet.com/tp/ep/e_land.htm רשת "האוזניים" - מידע על ביתן האדמה הכולל מידע על הסרט]
* [https://web.archive.org/web/20081020164021/http://www.wdwmagic.com/theland.htm WDWMAGIC - אתר על ביתן "האדמה" הכולל מידע על הסרט]

קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
קטגוריה:מלך האריות
אמנות ימי הביניים

אמנות ימי הביניים היא האמנות שהתקיימה באירופה החל משלהי האימפריה הרומית ועד לתחילת הרנסאנס.
את אמנות ימי הביניים נהוג לחלק למספר תקופות משנה:

*אמנות נוצרית מוקדמת
*האמנות הביזנטית
*האמנות הרומנסקית
*האמנות הגותית

==קישורים חיצוניים==

* 

* [https://edu.gov.il/tech/design-arts/timetrav/midele/Pages/middle.aspx אמנויות העיצוב, ימי הביניים], משרד החינוך

*
קטגוריה:ימי הביניים
קטגוריה:כלכלה, חברה ותרבות בימי הביניים
חיים עם האדמה (אפקוט)

האדמה, ומציג להם חקלאות לא קונבנציונלית, וניסויים שנערכים בחקלאות מודרנית.]]
דלעת בצורת [[מיקי מאוס.]]
עגבניות]]
עצי פלפלים הגדלים בשיטות הידרופוניות
חיים עם האדמה (באנגלית: Living with the Land) הוא מתקן שעשועים הממוקם בביתן האדמה שבפארק השעשועים אפקוט בדיסניוורלד שבפלורידה.
המתקן מורכב מנסיעה בסירה כאשר בחלקו הוא מתקן אפל ובחלקו - סיור בחממות הביתן.

== תיאור המתקן==
המתקן הוא מתקן נסיעה איטית בסירות. המבקרים נלקחים בסירות דרך חלקו הראשון של המתקן - מתקן מסוג מתקן אפל, המציג סצנות הקשורים ליחסי האדם והטבע בכדור הארץ. המבקרים נלקחים דרך יערות גשם, ערבות ואדמות חקלאיות, סצנות המונפשות על ידי חיות המופעלות על ידי אודיו אנימטרוניקס, כמו כן המתקן מציג למבקרים תנאי מזג אוויר שונים.

חלקו השני של המתקן הוא מסע בחממות הביתן, ומציג בעיקר טכנולוגיות חדשניות בתחום החקלאות. במתקן יש חוות גידול דגים, חממות ניסיוניות ומעבדות, והמתקן מציג טכנולוגיות חדשניות כגון: גידולים הידרופונים, טפטפות, וגידולים משולבים (intercropping).

בחממות נערכים ניסויים עבור נאס"א, בניסיון לבדוק השפעות של העדר כוח משיכה על צמחים, במטרה לפתח צמחים שיוכלו לגדול בתחנות חלל, ובתנאים של העדר כוח משיכה או כוח משיכה נמוך.

== נתוני המתקן==

* פתיחה: 1 באוקטובר 1982
* מתכנן: WED מיזמים
* סוג המתקן: שיט בסירה
* תכולת המתקן: 2,736 מבקרים לשעה
* תכולת לסירה: 36-38 מבקרים לסירה
* מספר בובות אודיו אנימטרוניקס: 40
* אורך המתקן: 13:50 דקות

== תוצרת החממות==
חלק מהמזון הגדל בחממות המהוות חלק מהמתקן מוגש במסעדות ביתן האדמה.

== ההיסטוריה של המתקן==
המתקן הוא הרחבה של מתקן דומה קודם שהיה במקום ונקרא "האזינו לאדמה" (Listen to the Land) שפעל במקום מפתיחת הביתן בשנת 1982 ועד ה-27 בספטמבר 1993.

==קישורים חיצוניים==

* 
* [http://allearsnet.com/tp/ep/e_land.htm מידע על המתקן באתר "הכל אוזניים"]
* [https://web.archive.org/web/20081020164021/http://www.wdwmagic.com/theland.htm מידע על המתקן באתר WDWMAGIC]

קטגוריה:דיסניוורלד
קטגוריה:אפקוט
קטגוריה:דיסני: פארקי שעשועים
זולותורן (קנטון)

זולותורן (גרמנית: Solothurn, ; צרפתית: Soleure; איטלקית: Soletta; רומאנש: Soloturn) הוא קנטון של שווייץ. הוא ממוקם בצפון-מערב המדינה. בירתו היא העיר זולותורן. רוב תושבי הקנטון הם דוברי גרמנית כשפה ראשונה.

== היסטוריה ==
בשנים 1798–1803 הקנטון היה חלק מהרפובליקה ההלווטית. בשנת 1803 הצטרף לאיחוד. באמצע המאה ה-19 נכתבה חוקה לקנטון.

==גאוגרפיה==
הקנטון ממוקם בצפון-מערב שווייץ. הוא גובל מדרום בקנטון ברן, ממזרח בארגאו, ממערב בז'ורה ומצפון בבזל-לנדשאפט. רוב שטחו של הקנטון הוא מישורי-גבעי, אך בחלקו המערבי מתרוממים הרי היורה. נהר ארה (Aare) חוצה את הקנטון.

==מחוזות==
החל משנת 2005 קנטון זולותורן אשר היה מחולק עד אז ל-10 מחוזות, עבר תהליך במהלכו אוחדו כל שני מחוזות, וכך נוצרו חמישה מחוזות, המכונים Amtei ומשמשים לצורכי בחירות. שניים מעשרת המחוזות – Dorneck ו-Thierstein – הם מובלעות מעבר לגבול הצרפתי. בקנטון 103 מועצות מקומיות.

== דמוגרפיה ==
האוכלוסייה היא בעיקר דוברת גרמנית. 44% מהאוכלוסייה הם קתולים לעומת 32% פרוטנסטנטים (נכון ל-2015). נכון לשנת 2007, אחוז הזרים במחוז עומד על 18.7%.

==קישורים חיצוניים==

* 
* 

==הערות שוליים==

*
קטגוריה:שווייץ: קנטונים
יחיאל אליאש

יחיאל אהרון אליאש (ט' באייר תרס"ח, 10 במאי 1908 – ז' בתשרי תשנ"ח, 8 באוקטובר 1997) היה מייסד בני עקיבא ומשמרות אליצור, אחראי על הפלוגות הדתיות בהגנה.

==קורות חייו==
יחיאל אהרון אליאש נולד בצ'יז'ב שבמחוז ביאליסטוק, עיירה שרוב תושביה היו יהודים. למד בחדר ואחר כך בישיבת לומז'ה, שם עסק גם בפעילות ציונית במסגרת המזרחי. בהמשך למד שנה בישיבת נובהרדוק ובתחכמוני בביאליסטוק. ב-1925 עלה לארץ ישראל בעזרת סרטיפיקט שנשלח לו כדי שיוכל ללמוד בישיבת מרכז הרב. במקביל ללימודיו בישיבה היה פעיל בתנועת הפועל המזרחי ולאחר מכן עבר לעבודה חלוצית במסגרת קבוצה של פועלים דתיים. עקב מחלה עבר לגור בירושלים והחל לעבוד בהפועל המזרחי.

בל"ג בעומר תרפ"ט (1929) ייסד את תנועת הנוער הדתית בני עקיבא, למרות התנגדות אנשי המזרחי, ובשנת 1931 סייע להקים את הקיבוץ הראשון של התנועה.

בעת מאורעות תרפ"ט גויס על ידי "ההגנה" למשך חודש להגנה על היהודים בעיר העתיקה של ירושלים, ולאחר מכן עסק בבניית המצבות על קבריהם של נרצחי הטבח בחברון.

בשנת 1937 הציע להקים מחלקת ביטחון של הפועל המזרחי אשר תעסוק בארגון מחלקות דתיות בהגנה, והוא נתמנה להקים את המחלקה ולעמוד בראשה. בתפקידו זה החזיק עד סוף מלחמת העצמאות ובמקביל הקים את תנועת הספורט הדתית אליצור ששימשה בין השאר מסווה לפעילות הביטחונית. בשנות ה-40 היה חבר הסיעה המרכזית "תורה ועבודה" של הפועל המזרחי, בראשות משה שפירא.

לאחר הקמת המדינה, נשא בתפקידים בכירים במשרד הפנים. בנוסף, בשנת 1955 התמנה למנהל עיתון הצופה.

עוטר בתואר יקיר תל אביב בשנת ה'תש"ן (1990).

== חיים אישיים ==
בה' ניסן תרצ"ו (1936) נישא יחיאל למרים אליאש. לזוג נולדו 3 בנים: עו"ד ד"ר בן ציון אליאש(אשתו היא ד"ר שרה חיה אליאש); עו"ד אמוץ אליאש, לשעבר סגן ראש עיריית רמת גן (אשתו היא שולמית אליאש); ד"ר אחיה אליאש (אשתו היא שרה אליאש).

==לקריאה נוספת==
*יחיאל אליאש, מעשה הבא בחזון, הוצאת מרכז אליצור
*תורה ועבודה בחזון ובמעש, הוועד הפועל של הסתדרות הפועל המזרחי בארץ ישראל, תשמ"ה, עמודים 121–122

==קישורים חיצוניים==
* [http://www.kipa.co.il/jew/show.asp?id=2420 יחיאל אליאש], באתר כיפה
* 

==הערות שוליים==

קטגוריה:בוגרי ישיבת מרכז הרב
קטגוריה:ציונות דתית: מייסדי ארגונים ומוסדות
קטגוריה:בני עקיבא
קטגוריה:אנשי העלייה הרביעית
קטגוריה:בוגרי ישיבת לומז'ה
קטגוריה:בוגרי ישיבות נובהרדוק
קטגוריה:יקירי תל אביב-יפו לשנת 1990
קטגוריה:אישים הקבורים בבית הקברות קריית שאול
קטגוריה:ישראלים ילידי פולין
קטגוריה:ישראלים שנולדו ב-1908
קטגוריה:ישראלים שנפטרו ב-1997
קובץ אצווה

קובץ אצווה (batch file) הוא קובץ המכיל שורות טקסט של פקודות למערכת ההפעלה, לשם הפעלתן של תוכניות שונות.

קובצי אצווה מכילים לעיתים קרובות אותן פקודות שניתן לתת במעטפת הפקודות של מערכת ההפעלה (כמו במערכת DOS, ראו להלן) אולם דבר זה לא הכרחי. גם במקרים כאלו לרוב יש פקודות שמשתמשים בהן כמעט אך ורק בקובצי אצווה (למשל goto).

== קובצי אצווה בחלונות ו-MS DOS ==
במערכת ההפעלה MS-DOS, קובצי האצווה נשמרים עם סיומת BAT ובחלונות הנגזרות מחלונות NT ניתן להשתמש גם בסיומת CMD. בהפעלתם תחת חלונות נפתח חלון DOS שמבצע את קובץ האצווה.

===תוכנית לדוגמה===
תוכנית המדפיסה את המחרוזת "Hello World!" לפלט הסטנדרטי:

<div dir=ltr>
<pre>
@echo off
echo Hello World!
pause
</pre>
</div>

הסבר:
הפקודה echo off מסמנת שהפקודות לא יוצגו, וסימן @ שלידה מסמן שגם את השורה הזו המסך לא יציג.
הפקודה echo מדפיסה למסך את הטקסט שאחריה.
הפקודה pause משאירה את המסך פתוח עד שהמשתמש ילחץ על כפתור במקלדת, ללא הפקודה בסוף הדפסת המשפט התוכנית הייתה נסגרת.

===דוגמה פשוטה לשימוש בחיבורי אינטרנט===
<div dir=ltr>
<pre>
netstat -a
</pre>
</div>

הסבר:
קטע הקוד הנ"ל מציג פקודה הנקראת Netstat, המציגה את כל החיבורים הנוכחיים למחשב שבו היא מופעלת.
התוסף -a אומר לפונקציה זו להדפיס על המסך רשימה של כל החיבורים למחשב בשמם הדינאמי (DNS).
כדי להציג את כתובת פרוטוקול האינטרנט (IP) של כל חיבור, יש לשלוח ping לכתובת זו.
ping היא מין מחרוזת מידע ה"שואלת" את השרת על מצבו, כשהשרת "עונה" בחזרה כתובת הIP שלו חוזרת איתו.

===דוגמה לשליחת ping===
<div dir=ltr>
<pre>
ping 127.0.0.1
</pre>
</div>

הסבר:
הפקודה ping שולחת את חבילת המידע לכתובת הנתונה לה (כתובת IP או DNS).

== קובצי אצווה במערכת הפעלה Unix או Linux ==
במערכות הפעלה דמויות יוניקס, ליבת המערכת מזהה סוג של תוכנית להרצה לפי ההתחלה שלה. כאשר קובץ להרצה מתחיל בתווים „״, הליבה מתייחסת אליו כקובץ אצווה שמורץ על ידי המפרש כתוב בהמשך השורה הראשונה בקובץ.

לדוגמה, קובץ שמתחיל בשורה יורץ על ידי , כלומר, על ידי Bourne Shell או מפרש תואם. דוגמה לתוכנית פשוטה שמסדר את כל השורות בקובץ לפי סדר אלפבית ושולח אותם להדפסה במדפסת ברירת מחדל:

<syntaxhighlight lang="sh">
#!/bin/sh
cat file.txt | sort | lp
</syntaxhighlight>
ניתן לכתוב קבצים מסובכים הרבה יותר וליצור אוטומציה של רוטינות הנדרשות לעיתים תכופות.

אפשר להשתמש בכל תוכנית אחרת. לדוגמה, סקריפט פרל פשוט. במקרה הזה מעבירים למפרש של פרל פרמטר נוסף (, כדי להפעיל אזהרות:

<syntaxhighlight lang="perl">
#! /usr/bin/perl -w
use v5.10;
my @places = qw/world earth/;
map {say "Hello, $_!"} @places;
</syntaxhighlight>

במקרים רבים משתמשים כ„מפרש״ בתוכנית env שנועדה להריץ תוכנית אחרת עם משתני סביבה שונים אבל כתוצאת לוואי מאפשרת להריץ את המפרש האמיתי מכל נתיב סטנדרטי. לדוגמה, מקובל במקרים רבים להשתמש בשורה הבאה עבור סקריפטי פייתון:

<syntaxhighlight lang="python">
#!/usr/bin/env python
print("Hello!")
</syntaxhighlight>

המפרש מקבל את שם קובץ הסקריפט כפרמטר ראשון. לדוגמה, הפלט של הסקריפט הבא:
<syntaxhighlight lang="sh">
#!/bin/ls -l
# Some other content
</syntaxhighlight>
הוא מידע מהפקודה ls על קובץ הסקריפט עצמו.

== קישורים חיצוניים ==
*

קטגוריה:תכנות
קטגוריה:מערכת הפעלה
קטגוריה:פורמטי קבצים
קטגוריה:פקודות מחשב